cyanic-selkie/wikianc huggingface dataset:
Uitsterwing
Oorsake
Volgens die Internasionale Unie vir die Bewaring van die Natuur en Natuurlike Hulpbronne (IUBN) is 784 uitsterwings tussen 1500 en 2004 gedokumenteer – dit is die arbitrêre datum wat gebruik word vir die term "moderne uitsterwings". Nog verskeie uitsterwings het waarskynlik ongesiens gebeur en verskeie ander is reeds sedert 2004 gedokumenteer.
Van die algemene redes wat tot die uitsterwing van ’n spesie kan lei, is:
Massa-uitsterwings
Daar was al minstens vyf massa-uitsterwings in die geskiedenis van lewe op aarde, en vier in die afgelope 3,5 miljard jaar waarin baie spesies binne ’n relatief kort tydperk verdwyn het. Een massa-uitsterwing was sowat 250 miljoen jaar gelede, toe ’n geskatte 90% van die bestaande spesies van dié tyd uitgewis is. Daar is ook bewyse dat daar sowat 270 miljoen jaar gelede ’n soortgelyke voorval was. In nog ’n massa-uitsterwing sowat 65 miljoen jaar gelede is dinosourusse en talle ander spesies uitgewis.
Volgens ’n opname onder 400 bioloë wat deur New York se Amerikaanse Museum van Natuurstudie in 1998 gedoen is, het byna 70 persent van hulle geglo ons bevind ons in die vroeë stadiums van ’n mensveroorsaakte uitsterwing, bekend as die Holoseen-uitsterwing. Dieselfde persentasie het saamgestem met die voorspelling dat tot 20 persent van alle lewende bevolkings binne 30 jaar (teen 2028) kan uitsterf.
Die bioloog E.O. Wilson het in 2002 geskat dat as die mens sy verwoesting van die biosfeer voortsit, die helfte van alle spesies binne 100 jaar uitgestorwe sal wees. Daar word ook geskat dat die huidige tempo van uitsterwings tussen 100 en 1 000 keer so vinnig is as die gemiddelde tempo in die evolusionêre tydskaal van die aarde.
Stompneusdolfyn
Die Stompneusdolfyn (Tursiops truncatus) is 'n dolfyn wat feitlik aan die hele Suid-Afrikaanse kus voorkom. Die soogdier het 'n stewige liggaam met 'n kort, geronde snoet in die vorm van 'n bottel se nek. Dit kom voor in die oop see en lewe georden in 'n groep. Hulle speel ook graag in die branders. Die dolfyn word bedreig deur haainette.
Victoriakruis
Die Victoriakruis (VC) (Engels: Victoria Cross) is die hoogste militêre medalje vir dapperheid in die Statebond en voormalige lande van die Britse Ryk. Dit word toegeken aan weermaglede vir dapper dade, moed en opofferings wat in die aangesig van die vyand verrig is. Dit is die belangrikste militêre toekenning, veel belangriker as enige ander ordes, dekorasies en medaljes. Talle Suid-Afrikaners het dit ook al ontvang. Ontvangers mag die letters 'VC' agter hul name gebruik.
Die medalje kan aan enige persoon, ongeag van rang, in die leër, vloot of lugmag toegeken word. Dit word gewoonlik aan die persoon self, of aan 'n familielid as hulle dood is, deur die Britse monarg tydens 'n seremonie te Buckingham-paleis oorhandig. Dit kan deur die Goewerneur-generaal voorgelê word vir toekennings wat deur ander Statebond-lande gemaak is.
In die Verenigde Koninkryk word die Victoriakruis en die George-kruis (ook vir dapper dade, maar nie in die aangesig van die vyand nie) gesamentlik as die hoogste toekenning vir dapperheid beskou. Omdat die Victoriakruis meer belangrik geag word, sal dit eerste deur 'n persoon wat beide ontvang het gedra word (het nog nooit gebeur nie).
Die VC is vir die eerste keer op 29 Januarie 1856 deur koningin Victoria vir dade van dapperheid tydens die Krimoorlog toegeken. Sedertdien is die medalje 1356 keer aan 1353 persone oorhandig. Slegs 15 medaljes, elf vir lede van die Britse leër, en vier aan die Australiese weermag, is sedert die Tweede Wêreldoorlog uitgedeel. Die laaste medalje is in 2015 toegeken.
Wencke Barfoed
Wencke Barfoed (gebore 19 November 1959) is 'n Deense aktrise. Sy is bekend vir haar rolle in die rolprente My Sisters Kids in the Snow (2002) en Min søsters børn i Ægypten (2004), en in die televisiereekse Gøngehøvdingen (1992) en Circle of Desire (1998).
Gertrude Barrison
Gertrude Barrison (5 Februarie 1880 – 28 Augustus 1946) was 'n Deense aktrise. Sy was bekend vir haar rol in die rolprent Die große und die kleine Welt (1921).
Fläming
Die Fläming is 'n heuwelrug en historiese kultuurlandskap in die suidweste van die Duitse deelstaat Brandenburg en die ooste van Sakse-Anhalt. Dit strek van oos van Maagdenburg af oor 'n afstand van meer as 100 kilometer tot by die Dahme-rivier. Die Fläming, wat tussen 30 en 50 kilometer wyd is, maak deel uit van die sogenaamde Suidelike Heuwelrug (Südlicher Landrücken) wat veral in die Saale-ystydperk gevorm is. Die stad Jüterbog word as die grens tussen die Hoë Fläming in die weste en die Lae Fläming in die ooste beskou.
Die landskap se naam verwys na die Vlaamse setlaars (Flemingen) wat die gebied ná die stigting van die Mark Brandenburg in 1157 gekoloniseer het. Die Fläming was eeue lank 'n grensgebied tussen Slawiërs en Duitsers en later tussen die Keurvorstedom Sakse en Brandenburg. Met die Slag naby Hagelberg en die Slag naby Dennewitz het in 1813 belangrike veldslagte in die bevrydingsoorlog teen die Franse heerskappy in die Fläming plaasgevind. Ná die Franse en Saksiese nederlaag is die hele Fläming in 1815 by die Koninkryk Pruise ingelyf.
Die yl bevolkte streek en veral die Lutherstad Wittenberg word as die vroeë bakermat van die Protestantse Hervorming beskou. Die dorpsbeeld van talle landelike nedersettings in die Fläming word deur veldsteenkerke oorheers. Die gebied het tradisioneel veral op land- en bosbou gesteun, maar intussen ook tot 'n toeristetrekpleister ontwikkel. Die natuurpark Hoher Fläming en die natuurpark Fläming lok met 'n verskeidenheid natuur-, stap- en perderoetes.
Dactylia ceratosa
Dactylia ceratosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1887 deur Dendy.
Kleptokrasie
Kleptokrasie kom van die Griekse klepto (steel) en kratein (regeer), en beteken dus "regering deur diewe". In teenstelling tot byvoorbeeld demokrasie is dit nie 'n staatsvorm nie; dit word slegs gebruik as pejoratiewe term om (vermeende) selfverrykende regerings en lande aan te dui.
Annegret Kramp-Karrenbauer
Annegret Kramp-Karrenbauer (gebore 9 Augustus 1962), soms na verwys volgens haar voorletters AKK, is 'n Duitse politikus en sedert 2018 die leier van die Christelik Demokratiese Unie (CDU) in opvolging van Angela Merkel. Sy was van Julie 2019 tot Desember 2021 ook minister van Verdediging gewees. Sy dien voorheen as sekretaris-generaal van die party en as minister-president van Saarland van 2011 tot 2018 en word sodoende die eerste vrou om die Saarlandse regering te lei en die vierde vrou in Duitsland om 'n deelstaatsregering te lei. Kramp-Karrenbauer word as sosiaal konserwatief beskou, maar op die linkse vleuel van die CDU in terme van ekonomiese beleid, en is al as 'n sentris beskryf. Sy is 'n aktiewe Katoliek en het op die Sentrale Komitee van Duitse Katolieke gedien.
Verbale aanval op Italië
In Mei 2019 het Kramp-Karrenbauer in 'n onderhoud met Europese dagblaaie die Italiaanse regering aangeval en die regeringsparty Lega daarvan beskuldig dat dit 'n vyandelike beleid teenoor die Europese Unie sou steun. Italiaanse ekonomiese bande met Rusland en die Volksrepubliek China het sy as moontlike "sorgwekkende pogings" van dié twee lande beskryf om invloed op Italië se beleid uit te oefen.
Die Italiaanse regering en ondernemings het belangstelling vir die Chinese projek van 'n nuwe Syroete getoon wat handelsbetrekkinge tussen Europa en China sal verstewig, terwyl Rusland tradisioneel 'n belangrike afsetmark vir Italiaanse luukse produkte soos skoene en landbougoedere is.
Meningsvryheid
In Mei 2019 sorg Kramp-Karrenbauer vir omstredenheid toe sy vir die inperking van meningsvryheid op die internet gevra het nadat haar party in 'n video op YouTube gekritiseer is. Alhoewel die Duitse grondwet vryheid van spraak beskerm, meen Kramp-Karrenbauer dat menings tydens verkiesingsveldtogte gereguleer moet word.
Tsjetsjnies
Tsjetsjnies (Нохчийн Мотт / Noxçiyn Mott / نَاخچیین موٓتت / ნახჩიე მუოთთ, Nokhchiin mott, [ˈnɔx.t͡ʃiːn mu͜ɔt]) word deur 1,5 miljoen mense wêreldwyd gepraat, maar veral in Tsjetsjnië, Rusland, waar dit ’n amptelike taal is. Dit is saam met Ingoesjeties en Bats lid van die Nach-tak van die Noordoos-Kaukasiese taalfamilie. Daar is verskeie dialekte.
Grammatika
Tsjetsjniese selfstandige naamwoorde val in ses klasse of geslagte, elk met ’n spesifieke voorvoegsel waarmee die werkwoord of byvoeglike naamword ooreenstem. Werkwoorde word nie beïnvloed deur die getal van die onderwerp nie.
Daar is agt naamvalle (nominatief, genitief, datief, ergatief, instrumentaall, substantief, komparatief en lokatief) en ’n hele paar agtersetsels om die rol van die selfstandige naamwoord in die sin aan te dui.
Skryfstelsels
Die Latynse alfabet is van 1925 af gebruik, maar van 1938 tot 1992 is net die Cyrilliese alfabet gebruik:
Van 1992 af is ’n nuwe Latynse alfabet gebruik, maar ná die val van die afskeidingsregering is die Cyrilliese alfabet weer in gebruik geneem.
Anna Diop
Anna Diop (gebore 6 Februarie 1988) is 'n Amerikaanse aktrise. Sy is bekend vir haar rolle in die televisiereekse The Messengers (2015), Quantico (2015), 24: Legacy (2016), en Titans (2018).
Celta de Vigo
Die Real Club Celta de Vigo S. A. D. is 'n sokkerklub wat geleë is in Vigo (Pontevedra, Galisië). Dit is in 1923 gestig deur die samesmelting van Vigo Sporting en Real Fortuna. Die Celtic's speel hul tuiswedstryde by Balaídos Stadion, wat in 1928 geopen is.
Dactylia clavata
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Greta Garbo
Greta Lovisa Gustafsson (* 18 September 1905; † 15 April 1990), beter bekend as Greta Garbo, was 'n beroemde Sweedse aktrise wat gedurende die stomfilmtydperk en die Goue Era van Hollywood een van die bekendste Amerikaanse filmsterre geword het. Die Amerikaanse Filminstituut het Greta Garbo in 1999 vyfde geranglys op sy lys van die 100 grootste vroulike sterre ooit – ná Katharine Hepburn, Bette Davis, Audrey Hepburn en Ingrid Bergman.
Jessica Sanchez
Jessica Sanchez (gebore 4 Augustus 1995) is 'n Amerikaanse aktrise. Sy is bekend vir haar rolle in die televisiereekse American Idol (2002), Glee (2009), en The Dr. Tess Show (2013).
Greta Garbo
Garbo het haar loopbaan met 'n hoofrol in die Sweedse rolprent Gösta Berlings saga begin. Haar optrede het die belangstelling van die Amerikaanse rolprentvervaardiger Louis B. Mayer gewek wat haar in 1925 na Hollywood genooi het om vir die ateljee Metro-Goldwyn-Mayer (MGM) te werk. Hier het sy een van die grootste stomfilmsterre geword.
Die invoering van klankfilms het geen afbreuk aan haar sukses gedoen nie – met haar eerste klankrolprent Anna Christie (1930) is sy selfs vir 'n Academy Award ("Oscar") genomineer. MGM se bemarkingslui het die publiek met die freklameleuse "Garbo talks!" ("Garbo praat!") na die filmteaters gelok. In 1932 was Garbo só gewild as aktrise dat sy die terme van haar kontrakte self kon beding en steeds meer kieskeurig oor haar filmrolle geraak het.
Vir haar rol in Anna Karenina is sy met die New York Film Critics Award for Best Actress bekroon, alhoewel sy persoonlik eerder haar optrede as hofdame Marguerite Gautier ("Die dame met die kamelia") in Camille (1936) as haar beste vertolking beskou het. Vir hierdie rol is sy 'n tweede keer vir 'n Academy Award genomineer. Ná 'n reeks dramafilms het sy in Ninotchka (1939) en Two-Faced Woman (1941) haar eerste komiese rolle vertolk. Met Ninotchka het sy 'n verdere Academy Award-nominasie ingepalm, terwyl Two-Faced Woman – ondanks sy kommersiële sukses – negatiewe kommentaar van filmkritici uitgelok het.
Gereformeerde kerk Centurion
duimnael|regs|180px|Die gedenksteen wat die ingebruikneming van die gemeente se kerksaal op [[20 Augustus 2011 gedenk]] Die Gereformeerde kerk Centurion is ’n gemeente van die Gereformeerde Kerke in Suid-Afrika in die Centurion-gebied van Gauteng. Einde 2014 was dit met 1 009 belydende lidmate die vierde grootste gemeente in dié kerkverband en een van net vier met meer as duisend belydende lidmate. In daardie jaar was die grootste sowel as derde grootste Gereformeerde gemeente ook in die groter Pretoria: Wapadrant met 1 689 belydende lidmate en Rietvallei met 1 369. Randburg was toe met 1 408 belydende lidmate die tweede grootste landwyd.
Colonial Pipeline-kuberaanval
Die Colonial Pipeline-kuberaanval het op 7 Mei 2021 plaasgevind, toe Colonial Pipeline, 'n Amerikaanse oliepypleidingstelsel-maatskappy wat in Houston, Texas gestig is en hoofsaaklik brandstof na die suidoostelike Verenigde State van Amerika vervoer, 'n kuberaanval ondervind het. Die aanval het losprysware behels wat daartoe gelei het dat rekenaartoerusting gedwing was om die bedryf van die pypleiding te staak. Weens die aanval is al die bedrywighede van die pypleiding gestaak. Colonial Pipeline het die versoekte losprys (byna VS$ 5 miljoen) binne enkele ure na die aanval betaal. Die kuberkraker het daarna 'n sagtewaretoepassing aan Colonial Pipeline gestuur om hul netwerk te herstel, maar dit het baie stadig gewerk.
Gereformeerde kerk Centurion
Die gemeente het op 1 Junie 1975 ontstaan toe dit as Verwoerdburg-Oos van die Gereformeerde kerk Lyttelton afgestig het. Die lidmaattal met afstigting was sowat 500. Twee en ’n half jaar later, op 1 Januarie 1978 is die naam van die gemeente na Verwoerdburg-Noord verander om die ligging van die gemeente beter te weerspieël.
Colonial Pipeline-kuberaanval
President Joe Biden het op 9 Mei 'n noodtoestand afgekondig. Dit was die grootste kuberaanval op 'n olie-infrastruktuur-teiken in die geskiedenis van die Verenigde State Die FBI en verskillende mediabronne het die kriminele kuberkrakergroep DarkSide as die verantwoordelike party geïdentifiseer Dieselfde groep het vermoedelik die dag voor die aanval 100 gigagrepe data van bedryfsbedieners gesteel.
Gereformeerde kerk Centurion
Aan die begin is dienste in verskeie skoolsale gehou terwyl die kerkraad grond gekoop en ’n kerkgebou beplan het onder ds. P.J.J.S. (Pieter) Enslin se leiding. ’n Kleinhoewe is gekoop en mettertyd hersoneer sodat dit eindelik ’n kerkgebou, 36 wooneenhede en ’n woning (vroeër ’n pastorie) bevat het. Die kerkgebou, wat in gebruik geneem is op 15 en 16 September 1979 en ontwerp is deur Renier Roos met Coen Vlietstra as bouvoorman, bied sitplek aan sowat 600 kerkgangers. Aan die noordoostelike kant is ’n sterk betonbalk gegiet sodat die muur onder dié balk verwyder kan word om die kerkruimte uit te brei. Dis dan ook in 2011 gedoen en 'n kerksaal, wat die kerkruimte byna verdubbel, is aan die noordoostelike kant aangebou met 'n groot kombuis en yslike stoep waar ná eredienste heerlik gekuier word.
Die orrel is aan die sykant van die gebou geplaas waar dit min of meer sentraal is ten opsigte van die huidige kerkruimte, maar sonder dit nodig sal wees om dit te verskuif as die kerkgebou dalk eendag vergroot moet word. Die kerkklok is bekom uit ’n kerkgebou wat nie meer in gebruik was nie en is met ’n helikopter in die kerktoring geplaas.
Die gemeente het op 1 Januarie 1999 ’n tweede naamsverandering ondergaan toe die naam Centurion geword het. Vanweë die gemeente se groei (einde 2001 was die sieletal byvoorbeeld 1 053 en einde 2014 1 295) moes katkisasielokale gebou word wat op 30 Julie 2000 in gebruik geneem is.
Colonial Pipeline-kuberaanval
Impak
Nadat Colonial Pipeline berig het dat sy korporatiewe rekenaarnetwerke deur die aanval deur losprysware getref is, het die maatskappy die pypleiding gesluit as 'n voorsorgmaatreël weens die kommer dat die kuberkrakers inligting kon bekom sodat hulle verdere aanvalle op kwesbare dele van die pypleiding kon uitvoer. Die dag na die aanval kon Colonial nie op daardie tydstip bevestig wanneer die pypleiding normale funksies sou hervat nie. Die aanvallers het ook byna 100 gigagrepe data gesteel en gedreig om dit op die internet vry te stel as die losprys nie betaal word nie. Op 9 Mei het Colonial gesê dat hulle van plan is om die pypleiding se bedrywighede aan die einde van die week wesenlik te herstel en bedrywighede te hervat.
In reaksie op brandstoftekorte op die internasionale lughawe Charlotte Douglas as gevolg van die afskakeling van die pyplyn, het American Airlines vlugskedules tydelik verander. Ten minste twee vlugte (na Honolulu en Londen) het brandstofstop of vliegtuigveranderings gedurende vier dae by hul skedules gevoeg. Die tekort vereis ook dat die Internasionale Lughawe Hartsfield – Jackson Atlanta ander brandstofverskaffers moet gebruik, en daar is minstens vyf ander lughawens wat direk deur die pypleiding bedien word.
Audrey Chapman
Audrey Chapman (2 Maart 1899 – 10 Augustus 1993) was 'n Amerikaanse aktrise. Sy was bekend vir haar rolle in die rolprente Daddy-Long-Legs (1919), The Money Changers (1920), God's Gold (1921), en False Women (1921).
Colonial Pipeline-kuberaanval
Impak
Brandstoftekorte het by vulstasies begin ontstaan te midde van paniekaankope toe die afsluiting van die pypleiding sy vierde dag binnegegaan het. Noord-Carolina, Florida en Alabama het almal tekorte gerapporteer Die gemiddelde brandstofpryse het tot die hoogste sedert 2014 gestyg en amper VS$ 3 'n gallon bereik.
Reaksies
President Joe Biden het op 9 Mei 'n noodtoestand afgekondig. Die verklaring het perke verwyder vir die vervoer van brandstof per pad, in 'n poging om moontlike tekorte te verlig. Biden het op 10 Mei gesê dat, hoewel daar geen bewyse is dat die Russiese regering verantwoordelik is vir die aanval nie, bewyse is dat die DarkSide-groep in Rusland is, en dat Russiese owerhede dus 'n mate van verantwoordelikheid het om dit te hanteer'. Amerikaanse amptenare het egter op 10 Mei anoniem aan Politico gesê dat hulle glo dat die GRU vir die aanval verantwoordelik was, maar dat hulle nie genoeg bewyse het om die bewering formeel te maak nie.
DarkSide het op 9 Mei 'n verklaring uitgereik waarin die aanval nie direk genoem word nie, maar verklaar dat "ons doel is om geld te verdien, en nie probleme vir die samelewing te skep nie.
Op 10 Mei het die goewerneur van Georgia, Brian Kemp, 'n noodtoestand afgekondig en ook die gasbelasting tydelik gestaak om die vraag tydens die aanbodtekort te verhoog. Op 12 Mei het die Amerikaanse vervoersekretaris Pete Buttigieg en die Amerikaanse energiesekretaris Jennifer Granholm albei gewaarsku teen die opberging van petrol, en het herhaal dat die Verenigde State eerder 'n "voorraadknyp" ondergaan as 'n tekort aan petrol.
Heringebruikneming van die pyplyn
Die pyplynbedrywighede het weer op 12 Mei om 17:00 begin, na 'n sluiting van ses dae, alhoewel Colonial Pipeline gewaarsku het dat dit nog 'n paar dae kan neem voordat die diens na normaal sou terugkeer. Die pypleidingonderneming het gesê dat verskeie markte wat deur die pypleiding bedien word, diensonderbrekings kan ondervind of sal ondervind tydens die herbegin. Die maatskappy het ook verklaar dat hulle soveel as moontlik petrol, diesel en vliegtuigbrandstof sou pomp totdat die markte so gou as moontlik normaal sou word. Alle Colonial pypleidingstelsels en bedrywighede het teen 15 Mei weer normaal gefunksioneer. Na die staking het die gemiddelde nasionale koste gestyg tot die hoogste wat dit in meer as ses jaar was, tot ongeveer gemiddeld $ 3,04 per gallon op 18 Mei. Die prysverhoging was in die suidelike state meer duidelik, met pryse wat tussen 9 en 16 sent in die Carolinas, Tennessee, Virginia en Georgië gestyg het. Ongeveer 10 600 vulstasies was op 18 Mei nog sonder pertol.
Fariduddin Ganjshakar
Khwaja Fariduddin Masud Ganjshakar (Farīduddīn Masūd Ganjshakar; Punjabi:, 1173–1266) of net Baba Farid Ganjshakar (Punjabi, lett.: 'Tesourie van Suiker / Soetheid') was 'n bekende Soefi-prediker, mistieke digter en 'n heilige van die Tjisjti-geloof van Suid-Asië.
Biografie
Fariduddin Ganj is in die dorpie van Kothewal naby die stad van Multan gebore. Hy is ook as een van die eerste digters van die Punjabi-taal erken. Sy heilige persoonlikheid is deur beide die Hindoes en Moslems vereer. Hy is ook as een van die ses Sikh-bhagats erken. Sommige werke wat deur hom geskep is, is in die Goeroe Granth Sahib, een van die heilige boeke van Sikhisme, ingesluit. Sy wêreldberoemde heiligdom is in die Pandjab-provinsie van Pakistan geleë. Dit is in die jaar 1267 opgerig. Tydens die Islamitiese maand van Muharram is daar 'n paar spesiale feeste wat daar plaasvind. Die feeste is altyd 'n trekpleister vir toeriste en besoekers.
Orange (firma)
Orange is 'n Franse telekommunikasiemaatskappy. Aan die einde van 2019 het dit bykans 266 miljoen klante wêreldwyd gehad. In 2019 was die maatskappy die leier of tweede gewildste netwerk in 75% van die Europese lande waar dit gevestig is en in 83% lande in Afrika en die Midde-Ooste.
Imberi
Imberi (Brycinus imberi) is 'n varswatervis wat voorkom in riviere aan die ooskus van Afrika noordwaarts van die Pongolarivier tot by die Rufgirivier in Tanzanië. Die vis kom ook voor in die Kongorivier en riviere in Wes-Afrika maar nie die boonste gedeelte van die Zambezirivier nie.
In Engels staan die vis ook bekend as Imberi of Spot tail - in die Caprivi staan die vis bekend as die Tweekoltiervis.
Voorkoms
Die kop is klein, beenagtig en tipies tiervis. Die tande aan beide kake is opvallend, meerpuntig en in twee rye met 16 bo en 10 onder.
Die vissie se lyf is silwerig van kleur met olyfgroen skakerings op die bodele en geel tot oranje vinne. Daar is 'n swart kol agter die kop en groot vlek (kol) op die basis van die stertvin.
Die vissie word tot 180 mm groot en die wyfies is gewoonlik groter as die mannetjies. Die hengelrekord vir beide Suid-Afrika en Zimbabwe is 0,3 kg.
Habitat
Die vissie kom in alle tipes water voor, maar as gevolg van die feit dat dit ‘n dwergtiervis is en dus dieselfde gewoontes het as sy groter neef, die tiervis, word dit gedwing om in vlak (verkieslik lopende) water te hou.
Hulle jaag alle tipes kunsaas en word per ongeluk gehaak. Die vissie self is uitstekende aas vir tiervis, skerptandbabers, vundu en selfs roofkurpers soos die olyfkurper (Nembwe) en smalkop-kurper.
Menongue
Menongue (voorheen Sirpa Pinto) is die hoofstad van die Cuando Cubango-provinsie in Angola. Die stad was vernoem na Alexandre de Serpa Pinto en het 'n bevolking van 32 203 in 2010 gehad.
2009 Japannese Grand Prix
Die 2009 Formule Een Japannese Grand Prix is op 4 Oktober 2009 op die Suzuka Internasionale Renbaan in Japan gehou. Dit was die sestiende wedren van die kampioenskapseisoen en is deur Sebastian Vettel in 'n Red Bull-Renault gewen.
Visvang
Visvang is die aktiwiteit waardeur visse vir ontspanning of vir die verkryging van voedsel gevang word. 'n Persoon wat visvang word 'n visserman genoem.
Verskeie tegnieke word hiervoor ingespan, soos nette, spiese, visstokke met hoeke, fuike (Engels: "fish trap"), vaskeer en vang met die hande.
Lone Bastholm
Lone Bastholm (gebore 11 September 1934) is 'n Deense aktrise, regisseuse, en skryfster. Sy is bekend vir haar rolle in die rolprent Forelsket i København (1960) en in die televisiereeks Tyl, sved og tårer (1999).
Polaris
Polaris (ook onder meer Alpha Ursae Minoris of Poolster) is die helderste ster in die sterrebeeld Klein Beer (Ursa Minor). Dit is baie na aan die noordelike hemelpool en is dus die huidige noordpoolster.
Stelsel
Die ster α UMi A is ’n F8-superreus (Ib) of helder reus (II) met ’n massa van 6 sonmassas. Die twee kleiner metgeselle is: α UMi B, ’n F3-hoofreeksster van 1,39 sonmassas wat op ’n afstand van 2 400 AE om hom wentel, en α UMi Ab (of P), ’n baie nabygeleë dwergster met ’n wentelbaanradius van 18,8 AE en ’n massa van rofweg 1,5 sonmassas.
Daar is ook twee verafgeleë metgeselle, α UMi C en α UMi D.
Polaris B kan met ’n gemiddelde teleskoop gesien word. Dit is in 1780 deur William Herschel ontdek met een van die kragtigste teleskope van dié tyd. In 1929 is die spektrum van Polaris A bestudeer en ontdek dat dit nog ’n baie nabygeleë dwergmetgesel het wat voorheen net in die teorie bestaan het. In Januarie 2006 het Nasa foto's van die Hubble-ruimteteleskoop uitgereik wat al drie komponente van die Polaris-driesterstelsel wys.
Polaris is ’n klassieke populasie I-Cepheïed. Aangesien Cepheïede standaard-meetinstrumente is vir afstande in die ruimte, word Polaris (as die naaste ster van dié soort) baie deeglik bestudeer.
Rol as ’n poolster
Omdat α UMi byna in ’n direkte lyn lê met die verlengde as van die Aarde bo die Noordpool – die noordelike hemelpool – staan Polaris feitlik onbeweeglik in die lug en lyk dit of al die sterre in die noordelike lugruim om hom draai. Dit is dus ’n uitstekende vaste punt om te gebruik in navigasie en astrometrie. Die beweging van Polaris na, en in die toekoms van, die hemelpool is vanweë die presessie van die Aarde. Ná die 21ste eeu sal die hemelpool wegbeweeg van α UMi en teen omstreeks die 41ste eeu sal dit naby Gamma Cephei verbybeweeg.
Polaris is op die oomblik 0,7° van die hemelpool af en beweeg dus in ’n klein sirkel van 1½° in deursnee om die pool.
Name
Die ster se Bayer-naam is "Alpha Ursae Minoris". Die naam "Polaris" is ’n verkorte vorm van die Latynse stella polaris, "poolster", wat in die Renaissance begin gebruik is toe die ster binne ’n paar grade van die Noordpool gekom het. In 2016 het die Internasionale Astronomiese Unie se sternaamwerkgroep (WGSN) die naam "Polaris" vir die ster goedgekeur.
Sy Arabiese naam was الجدي Al-Judeyy. In dié tyd was dit nie so naby aan die Noordpool nie en het dit om die pool roteer.
Safran
Sy besighede is die ontwerp en produksie van vliegtuigmotors, helikopters en vuurpyle, lugvaartapparatuur en verdediging.
Na die opname van Zodiac Aerospace in 2018 het die groep einde September 2020 meer as 81.000 werknemers gehad.
Geelsug
Geelsug (Engels Jaundice, van jaune, Frans vir geel) is 'n aandoening waartydens die vel en slymvliese 'n gelerige kleur kry. Die oorsaak hiervan is 'n oormaat galpigment (bilirubien) in die bloed. Daar word algemeen tussen drie tipes geelsug onderskei:
Soos vermeld, veroorsaak geelsug dat die vel en die slymvliese van 'n geelsuglyer 'n geel kleur kry as gevolg van 'n abnormaal hoë gehalte van bilirubien (galkleurstof of galpigment). Geelsug tree te voorskyn as die bilirubiengehalte van die bloed vier keer hoër is as normaal. Die eerste simptoom daarvan kan in die sklerae of wit van die oë waargeneem word.
Bilirubien is 'n afbrekingsproduk van hemoglobien of rooi bloedkleurstof. Hemoglobien maak die opneem van suurstof in die longe en die vervoer daarvan deur die liggaam moontlik. Wanneer die hemoglobien vrygelaat word uit afgebreekte rooibloedliggaampies, word dit omgesit in biliverdien, wat yster bevat. Hierná word yster en globien afgesplit en word biliverdien gereduseer tot bilirubien. Hierdie chemiese reaksies vind plaas in die selle van die retikuloëntoteliale stelsel (RES), 'n netwerk van selle met 'n ingewikkelde funksie. Die grootste konsentrasie daarvan kom in die beenmurg en milt voor, maar word ook elders in die liggaam gevind.
Bilirubien word deur die bloed na die lewer gevoer. Die Nederlandse internis Albert Abraham Hijmans van den Bergh (1869-1943) het in 1917 ontdek dat bilirubien, wat deur die lewer saam met die gal uitgeskei word, 'n ander chemiese samestelling het as dié bilirubien wat nog nie deur die lewer uitgeskei is nie. Dit het geblyk dat bilirubien in die lewer gekoppel word aan glukuronsuur. Hierdie bilirubien word gekonjugeerde of saamgestelde bilirubien genoem, in teenstelling met gewone bilirubien. Dit is onder andere van belang by die onderskeiding van meganiese en dinamiese geelsug. Eersgenoemde word veroorsaak deur stuwings in die galgange of as die lewerweefsel beskadig word, en die tweede deur verhoogde bloedafbreking of deur lewerweefsel wat swak funksioneer.
Oorsake in die bloed
Die normale lewensduur van 'n rooi bloedliggaampie (eritrosiet) is ongeveer 100 dae. Wanneer hierdie lewensduur verkort word deurdat 'n groot aantal rooibloedliggaampies afgebreek word, word die bilirubien verhoog, sodat dit soms nie deur die lewer verwerk kan word nie, Hierdie verhoogde konsentrasie in die bloed bring mee dat die weefsels deurdrenk word met bilirubien, 'n toestand wat tot gevolg het dat die vel en slymvliese van die geelsuglyer geel vertoon. Bloedarmoede of anemie, veroorsaak deur die afbraak van bloed, word hemolitiese anemie (bloedgeelsug) genoem en 'n aangebore en verwerfde vorm word onderskei. Die belangrikste siekte wat uit die aangebore vorm voortspruit, is die erflike sferositose, waar die rooibloedliggaampies klein en bolvormig (sferies) vertoon en swak bestand is teen veranderinge in die osmotiese druk en teen meganiese invloede.
Sekelselanemie, 'n erflike afwyking wat veral by swartmense voorkom, kan gepaard gaan met geelsug. Die kenmerkendste verskynsel is dat die ronde rooi bloedliggaampies sekelvormig word wanneer die suurstofkonsentrasie in die rooibloedliggaampies daal. Hemolitiese anemie kan 'n komplikasie wees van 'n siekte in die bloed of in die organe wat bloed vervaardig, maar word ook deur allerlei ander siektes en siektetoestande soos vergiftiging, favisme (favaboonanemie) en infeksies (byvoorbeeld malaria), deur 'n bloedoortappingsreaksie en deur resusantagonisme veroorsaak. Soms kan geen oorsaak vir die siekte gevind word nie.
Konstitusionele hiperbilirubinemie is 'n afwyking waarby 'n aangebore, abnormaal hoë konsentrasie van bilirubien in die bloed voorkom, 'n toestand wat met geelsug gepaard kan gaan. Hierdie afwyking kom veral by jong mans voor, maar het die neiging om met verloop van tyd te verbeter.
Oorsake in die lewer en die galkanale
Verskeie lewersiektes kan die oorsaak wees van geelsug of die sogenaamde intrahepatiese geelsug. Die leek assosieer geelsug in die eerste plek met lewerontsteking soos hepatitis infectiosa en serumhepatitis. Hierdie siektes in inderdaad dikwels die oorsaak van geelsug.
Intrahepatiese geelsug kan ook ontstaan as gevolg van lewersklerose, wat byvoorbeeld deur chroniese alkoholisme veroorsaak word. Ander oorsake is lewerbeskadiging deur geneesmiddels, infeksiesiektes (byvoorbeeld die siekte van Pfeiffer), geelkoors, die siekte van Weil en sifilis. Afwykings in die galafvoerstelsel veroorsaak posthepatiese geelsug. Hierdie stelsel bestaan hoofsaaklik uit 'n afvoerkanaal (ductus choledochus), wat van die lewer na die twaalfvingerderm (duodenum) loop en voorsien is van 'n sykanaal. Aan die einde van hierdie derm is daar 'n sakvormige orgaan, naamlik die galblaas. As die afvoer gestrem word, kan die lewer steeds gal produseer totdat die druk te hoog word: hierna tree geelsug in en word die ontlasting kleurloos omdat geen sterkobilien gevorm word nie. Soms word die galafvoer al in die lewer self belemmer, deurdat die galkanaaltjies diggedruk word as gevolg van 'n ontsteking wat 'n swelling veroorsaak. Verder kan die infeksieproses tot 'n afsluiting lei. Dikwels word hierdie afsluiting veroorsaak deur 'n galsteen (cholelitiase of galsteensiekte). Hoe hierdie stene gevorm word, is nie presies bekend nie.
Daar is verskillende soorte galstene: suiwer cholesterolstene, suiwer pigmentstene, cholesterol-pigmentkalkstene en kombinasiestene, wat 'n samestelling van genoemde stene is. Galstene kom veral voor by vet, middeljarige vrouens. Indien die stene in die galblaas voorkom, is die galkanale van die lewer na die derm steeds oop. As die hoofkanaal egter afgesluit word, is gal afvoer nie meer moontlik nie. Die afsluiting kan ook slegs gedeeltelik wees. Stene in die hoofkanaal is meestal afkomstig van die galblaas. Van daar word dit deur die beweging van die wand van die galblaas en die sykanaal na die ductus choledachus gevoer. Dit veroorsaak tipies 'n hewige pyn. Een van die belangrikste funksies van gal is die splitsing of afskeiding van die vet in voedsel. Pasiënte wat aan hul gal ly, kan in die algemeen nie vetterige soort kos eet nie. Hulle is gewoonlik op 'n dieet en as die pasiënt wel galstene het, moet dit gewoonlik operatief verwyder word.
Kiele Sanchez
Kiele Sanchez (gebore 13 Oktober 1977) is 'n Amerikaanse aktrise. Sy is bekend vir haar rolle in die rolprente Stuck on You (2003), A Perfect Getaway (2009), en The Purge: Anarchy (2014), en in die televisiereeks Lost (2004).
Gert Bastian
Gert Bastian (22 Augustus 1915 – 26 Junie 1987) was 'n Deense akteur. Hy was bekend vir sy rolle in die rolprente In the Green of the Woods (1968) en Babette's Feast (1987), en in die televisiereeks Nissebanden (1984).
Quinta Normal
Quinta Normal is 'n stad en gemeente in Santiago de Chile met 104 012 inwoners en 'n oppervlakte van 13 km² (2012).
Eric de Kuyper
Eric de Kuyper (gebore op 2 September 1942) is 'n Vlaams-Belgiese en Nederlandse skrywer, kunskritikus, en eksperimentele filmregisseur. Fiksionele outobiografiese romans, wat in die 3de persoon geskryf word, maak die grootste deel van sy kreatiewe werk uit. Sy akademiese skryfwerk behels resensies, essays, artikels en boeke oor semiotiek, rolprentwese, dans, teater en opera. Sy nie-tradisionele filmwerk onthul 'n voorliefde vir melodrama, liefdesliedere en klanklose films, met die sentrale onderwerp van homoseksualiteit. Teen die einde van die 2000's het hy concerts en images geleenthede begin reël, waarin hy klanklose rolprente en enkele segmente wat hy self vir die geleenthede skiet met lewendige klassieke musiek en soms sang en toneelspel kombineer.
Biografie
Eric de Kuyper is gebore Brussels, en het sy vroeë jeug aldaar deurgebring. Daarna is sy tienerjare oorheers deur "geloof, seksualiteit, en die toekoms" in Antwerpen, soos hy dit self gestel het. Volgens hom het die gesin meestal Nederlands gepraat, terwyl hulle "in Frans geredeneer het en die meer subtiele emosies" in dié taal beleef het. Nadat hy aan die Notre Dame Jesuïete Hoërskool gegradueer het, keer hy terug na die stad van sy geboorte om aan die Departement Oudiovisuele en Dramatiese Kunste en Tegnieke (Rits), Erasmushogeschool te studeer, en kursusse neem in filosofie en massa kommunikasie aan die Vrije Universiteit Brussels. Terwyl hy op universiteit was begin hy as regisseur by die Vlaamse Radio- en Televisieomroep werk. In 1974 registreer hy vir nagraadse studie aan die École des hautes études en sciences sociales in Parys waar hy werk in semiotiek en in 1979 'n PhD verwerf vir sy proefskrif "Pour une Sémiotique Spectaculaire" onder leiding van Algirdas Julien Greimas. Voordat hy in 1992 voltyds skrywer geword het was hy professor in filmteorie aan die Radboud Universiteit Nijmegen (Katolieke Universiteit van Nijmegen) in Nederland (1978–1988), en daarna adjunk-direkteur van die Nederlandse Film Museum (1988–1992). Hy was op die redaksie van die Nederlandse akademiese filmjoernaal 'Versus', waarvoor hy ook bydraes gemaak het.
De Kuyper het homself al beskryf as een van die min inwoners van Brussels wat steeds ten volle tweetalig is.(Vlaams en Frans). Hy praat ook Engels en Duits. Die Vlaams-Belgiese Emile Poppe, de Kuyper se medestudent aan die Vrije Universiteit Brussels en die École des hautes études en sciences sociales in Parys, het reeds verskeie akademiese stukke saam met hom gepubliseer en ook saam met de Kuyper gewerk in die vervaardiging van verskeie rolprente. Hulle woon naby Nijmegen in Kranenburg, Noordryn-Wesfale in Duitsland, ongeveer 5 myl vanaf die Nederlandse grens, net soos die hoofkarakter van de Kuyper se kortverhaal De verkeerde krant. De Kuyper het gesê dat hy in 'n sekere mate in België en Nederland tuis voel, en ook soos 'n vreemde in beide lande.
Aan zee: taferelen uit de kinderjaren (1988)
De Kuyper se eerste roman, Aan zee: taferelen uit de kinderjaren, bestaan uit 'n reeks insiggewende insigte uit die lewe van 'n klein seuntjie in na-oorlogse Brussels en die gesin se somervakansie in Oostende. Saam roep hulle 'n nostalgiese vignette van vervloë tye op, tesame met 'n tydlose gevoel van kinderjare, wanneer 'n mens voel asof alles om hom draai. 'n Resensent het gesê dat niemand wat dit gelees het, na die Belgiese strand kan kyk sonder om aan de Kuyper te dink nie. Die liriese Aan zee was die eerste volume in de Kuyper se suksesvolle reeks werke bestaande uit derdepersoon gefiksionaliseerde herinneringe.
"De verkeerde krant" (2008)
In die kortverhaal De verkeerde krant  rig de Kuyper sy waarnemings op alles wat Duits is wanneer 'n Nederlandse professor, wat soos de Kuyper in Duitsland woon, 'n treinreis na Frankfurt onderneem: Die reisiger se gedagtes dryf van tale, na vergelykings tussen Europese koerantstyle, na kruiskulturele waarnemings, terwyl sy reis hom na 'n ongewone toevallige ontmoeting neem wanneer hy na 'n verbindingstrein na Keulen oorklim.
Films
De Kuyper se films onthul 'n voorliefde vir melodrama, liefdesliedere en die klanklose films van Alfred Machin en Yevgeni Bauer. Die sentrale tema van sy films is homoseksualiteit. Die meeste van sy werk is hoogs eksperimenteel en word hoofsaaklik tydens filmfeeste vertoon.
Casta Diva (1983)
Sy nie-tradisionele debuut as regisseur (gefinaliseer in 1982, vrygestel in 1983) het hom die Grand Prix besorg tydens die Hyères Internasionale Filmfees. Die oorspronklike Italiaanse titel verwys na die aria "Oh, pure / chaste goddess..." (d.w.s. die maan) uit die opera Norma deur Vincenzo Bellini. Die swart- en-wit stuk sonder dialoog begin met 'n stilstaande kamera wat aantreklike mans toon wat omsien na hul voorkoms voor 'n spieël terwyl die klankbaan van opera-arias en fragmente van ander liedjies die kyker uitdaag om die twee vlakke as verleidelike en bedwelmende parallelle, spekulatiewe kontraste of vormbrekende oortredings te ervaar. Die film stel 'n verhouding met sy filmvoorwerpe, naamlik manlike liggame, daar, wat beide sensueel en en afstand skep en wat herinner aan Flesh (reg. [Paul Morrissey; 1968) deur Andy Warhol.
A Strange Love Affair (1984)
In sy mees diskursiewe film ondersoek de Kuyper die temas van melodrama binne die konteks van die karakters se keuse van minnaars, en bring dit tuis met 'n onkonvensionele einde. Die swart-en-wit fotografie is gemaak deur die legendariese Henri Alekan, die fotograaf van die 1946 rolprent Beauty and the Beast (regie Jean Cocteau). Die liefdesverhaal tussen 'n universiteitstudent, en sy 40-jarige professor in filmstudies (soos de Kuyper ook destyds was) wat spesialiseer in Hollywood-dramas, neem 'n ongewone draai as die twee besluit om die student se ouers te besoek. Die vader blyk die professor se geliefde van vyftien jaar tevore te wees. De Kuyper het gesê dat hy dit belangrik geag het om nie die gehoor toe te laat om die film te beskou deur die lens van die algemene verwagtinge van 'n gay onderwerp nie, terwyl die keuse van twee manlike hoofkarakters terselfdertyd die ontsyfering van die liefde-onderwerp by wyse van die algemeen gevestigde gebruike voorkom. In plaas van 'n diskoers oor die liefde in mense se werklike lewens, is A Strange Love Affair gevul met 'n diskoers oor liefde soos dit in rolprente voorkom, veral Johnny Guitar (reg. Nicholas Ray, 1954), die beherende metafoor vir die hele verhaal.
Na 'n dekade lange onderbreking het de Kuyper saam met Chantal Akerman gewerk aan die draaiboeke vir haar La captive en Demain on déménage. Sy het hom later 'n ondersteunende rol gegee in haar rolprent, Die Blutgräfin.
Fiksie
Eric de Kuyper se fiksie is reeds in Frans, Italiaans en Hongaars vertaal, met een kortverhaal wat in Engels vertaal is.
Duitse deelname aan die Amerikaanse Onafhanklikheidsoorlog
Die Duitse deelname aan die Amerikaanse Onafhanklikheidsoorlog tussen 1775 en 1783 het oor die hele duur van die konflik gestrek en is deur 'n verskeidenheid politieke en ekonomiese belange bepaal. Die meerderheid persone van Duitse herkoms was gereelde soldate wat aktief aan die kant van die Britse leër by die oorlogshandelinge betrokke was nadat hulle deur hul heersers aan die Britte uitgehuur is. Na hierdie Duitse soldate is deur die Amerikaners algemeen as "Hesse" (Hessians) verwys aangesien die Landgraafskap van Hesse-Kassel die meeste soldate na Noord-Amerika gestuur het.
'n Kleiner deel het in die geledere van die Amerikaanse kontinentale leër vir die onafhanklikheid van die Britse kroon geveg. Die stryders van Duitse herkoms in George Washington se leër was grotendeels setlaars en Amerikaanse patriotte. Sommige van hulle het regstreeks vanuit hulle Duitse state na Noord-Amerika vertrek om die Amerikaanse rebellie teen die Britse kroon te ondersteun. Die bekendste militaris onder hulle was die Pruis Friedrich Wilhelm von Steuben wat die kontinentale leër as inspekteur-generaal met sukses geherorganiseer het.
Britse geallieerdes
Gedurende die Amerikaanse Onafhanklikheidsoorlog was die huidige Duitsland nog in 'n groot verskeidenheid onafhanklike klein state verdeel wat binne die politieke raamwerk van die Heilige Romeinse Ryk in 'n losse unie verenig was. Sommige Duitse state het ten opsigte van hul buitelandse beleid tradisioneel die Britse kant gekies, veral vanweë die dinastiese verwantskapsbande tussen die Britse koningshuis en die heersers van verskillende Duitse deelstate. So het Britte en Duitsers dikwels gemeenskaplike belange gehad.
Toe die Amerikaanse kolonies in 1775 in opstand teen die Britse kroon gekom het, is met enkele Duitse state ooreenkomste oor die tydelike verhuur van militêre personeel aangegaan. Die inkomste uit hierdie subsidie-verdrae is - in teenstelling met die destydse openbare mening - nie uitsluitlik vir die plaaslike hofhouding aangewend nie, maar ook aan die opknapping van infrastruktuur bestee.
Talle historiese bronne berig dat die verhuurde Duitse soldate meer pligsgetrou en beter gemotiveerd was as hul Britse geallieerdes. Die Duitsers was in die algemeen ook trots daarop dat hulle vir hul heerser op Amerikaanse slagvelde kon veg.
Vanuit die huidige perspektief lyk die motivering van destydse Duitse stryders soms eerder vreemd, soos uit die lirieke van 'n destydse soldatelied uit Hesse-Kassel blyk:
Dactylia dichotoma
Dactylia dichotoma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1886 deur Lendenfeld.
Dactylia crispata
Dactylia crispata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gereformeerde kerk Wapadrant
Die Gereformeerde kerk Wapadrant is tans (2016) die grootste gemeente van die Gereformeerde Kerke in Suid-Afrika.
Einde 2014 het die gemeente 1 689 belydende en 534 dooplidmate gehad, vergeleke met onderskeidelik 1 250 en 418 einde 2001. Dit was een van net vier Gereformeerde kerke met meer as duisend belydende lidmate. Die gemeentegrense omsluit voorstede soos Faerie Glen se uitbreidings, Garsfontein, Mooikloof, Wapadrand en Woodhill.
Wapadrant is in 1983 gestig. Die kerkraad het heel gou besluit om ’n eie kerkgebou op te rig, wat moontlik was danksy ’n bruidskat, milde bydraes en enkele eiendomstransaksies. In die beplanning is besluit die kerkgebou moes ’n plek wees van samekoms, aanbidding, lofprysing en deling; daarom moes die kerk iets van die gemeente se karakter weerspieël.
In Januarie 2016 het Wapadrant die volgende verklaring uitgereik na aanleiding van die besluit van die Algemene Sinode om nie vroue in die amp van ouderling of predikant toe te laat nie: "Die Gereformeerde Kerk Wapadrant het met hartseer kennis geneem van die besluit van die Januarie 2016 Buitengewone Sinode van die GKSA rakende vroue in die ampte van ouderling en predikant. Die saak van vroue as leiers in die gemeente, en dan in die besonder in die ampte van diaken, ouderling en predikant, is vir Wapadrant ’n gewetensaak voor die Here, soos vanuit ons verstaan uit die Heilige Skrif deur Jesus Christus en is ons dus oortuig dat vroue in al die besondere ampte mag dien. Daarom het die kerkraad van Wapadrant besluit om by sy besluit van 2006 te hou om persone, ongeag geslag, in al drie die ampte te mag bevestig. Wapadrant is steeds oortuig dat die Here mense roep volgens gawes en daarom mag ons steeds mans en vroue, volgens gawes, bevestig as diaken, ouderling en predikant. Ons pleidooi is dat die kerkverband, Wapadrant en gemeentes met dieselfde oortuiging in liefde sal aanvaar en saam die koninkryk van regverdigheid, vrede en vreugde (Romeine 14:17) sal dien. Verder vertrou ons die gemeente se toekoms aan die Here toe."
Koolhidrasied
Koolhidrasied of karbohidrasied is die chemiese verbinding met die formule (N2H3)2OC. Dit is 'n wit, wateroplosbare vaste stof wat ontbind wanneer dit smelt. 'n Aantal karbasiede is bekend waar een of meer N-H-groepe deur ander substituente vervang word. Dit kom wyd voor in geneesmiddels, onkruiddoders, plantgroeireguleerders en kleurstowwe.
Produksie
Koolhidrasied word in die industrie vervaardig deur behandeling van ureum met hidrasien:
Dit kan ook berei word deur reaksies van ander C1-voorlopers met hidrasien, soos karbonaatesters. Dit kan berei word vanaf fosgeen, maar hierdie roete produseer die hidrasiniumsout [N2H5]Cl en lei tot 'n mate van diformilering. Karbasiensuur is ook 'n geskikte voorloper:
Struktuur
Die molekule is nie-planêr. Alle stikstofsentrums is ten minste ietwat piramidaal, wat dui op swakker C-N pi-binding. Die C-N en C-O afstande is onderskeidelik ongeveer 1,36 en 1,25 Å.
Suurstofwasser
Koolhidrasied word gebruik om suurstof in ketelstelsels te verwyder. Suurstofwassers voorkom korrosie. Koolhidrasied ontbind by temperature hoër as 180 °C om hidrasied te vorm, wat dan weer met suurstof reageer:
Voorloper van polimere
Koolhidrasied kan gebruik word as verhardingsmiddel vir epoksied-tipe harse.
Fotografie
Koolhidrasied word in die silwerhalieddiffusieproses gebruik as een van die skakeermiddels. Koolhidrasied word gebruik om kleurontwikkelaars wat beelde van die azometien- en azienklasse lewer, te stabiliseer.
Ammunisie-dryfmiddels
Koolhidrasied word gebruik om ammunisie-dryfmiddels te ontwikkel, seep te stabiliseer, en as 'n reagens in organiese sintese.
Gevare
Verhitting van karbohidrasied kan tot 'n ontploffing lei. Koolhidrasied is skadelik indien ingesluk, irriterend vir die oë, asemhalingstelsel en vel. Koolhidrasied is giftig vir waterorganismes.
Buiteboordmotor
'n Buiteboordmotor is 'n motor wat aan die agterkant van 'n boot ('n watervaartuig) geheg word en dien om die boot aan te dryf. Die motor dien nie net as aandrywing nie, maar gewoonlik ook as die roer. Hiervoor word die motor aan 'n draaibare spil aan die boot "gehang". Die mees gebruikte tipe buiteboordmotor is die binnebrandenjin, in tweeslag- of vierslagformaat.